# F E L H Í V Á S

**Tisztelt Városlakók!**

Nyíregyháza Megyei Jogú Város Közgyűlése rendeletben szabályozza a **„Nyíregyháza Város Díszpolgára”** cím adományozásának rendjét.

A **„Nyíregyháza Város Díszpolgára”** cím annak a magyar állampolgárságú vagy külföldi, bel- vagy külföldön élő személynek adományozható, aki

1. társadalmi, gazdasági, kulturális, illetőleg egyéb területen a város és lakossága érdekében hosszabb időn keresztül kimagaslóan eredményesen tevékenykedett,
2. kiemelkedő és maradandó alkotásával jelentősen segítette Nyíregyháza fejlődését, gazdagította értékeit, eredményeit, hozzájárult a város polgárai szellemi és anyagi jólétének gyarapításához.

A cím évente egy személynek adományozható.

Az adományozást bármely természetes vagy jogi személy kezdeményezheti.

A javaslatot az önkormányzat által alapított kitüntetések rendszeréről és azok adományozásának rendjéről szóló 5/2016.(II.26.) számú önkormányzati rendeletben meghatározott **nyomtatványon kell benyújtani 2020. május 31. napjáig** Nyíregyháza Megyei Jogú Város Polgármesteréhez. (4400 Nyíregyháza, Kossuth tér 1.)

**A nyomtatvány megtalálható** a [www.nyiregyhaza.hu](http://www.nyiregyhaza.hu), valamint a varoshaza.nyiregyhaza.hu honlapokon, illetve személyesen átvehető Nyíregyháza Megyei Jogú Város Polgármesteri Hivatal főportáján (Nyíregyháza, Kossuth tér 1.sz.).

Nyíregyháza Megyei Jogú Város

Közgyűlése